CELEX: 32009D0345
Language: hu
Date: 2009-04-22 00:00:00
Title: 2009/345/EK: A Bizottság határozata ( 2009. április 22. ) a Bacillus subtilis natto által termelt K2-vitaminnak (menakinon) a 258/97/EK európai parlamenti és tanácsi rendelet szerinti új élelmiszer-összetevőként való forgalomba hozatalának engedélyezéséről (az értesítés a C(2009) 2935. számú dokumentummal történt)

25.4.2009   
            
            
               HU
            
            
               Az Európai Unió Hivatalos Lapja
            
            
               L 105/16
            
         
      A BIZOTTSÁG HATÁROZATA
   
   (2009. április 22.)
   a Bacillus subtilis natto által termelt K2-vitaminnak (menakinon) a 258/97/EK európai parlamenti és tanácsi rendelet szerinti új élelmiszer-összetevőként való forgalomba hozatalának engedélyezéséről
   (az értesítés a C(2009) 2935. számú dokumentummal történt)
   (Csak az angol nyelvű szöveg hiteles)
   (2009/345/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az új élelmiszerekről és az új élelmiszer-összetevőkről szóló, 1997. január 27-i 258/97/EK európai parlamenti és tanácsi rendeletre (1) és különösen annak 7. cikkére,
   mivel:
   
               (1)
            
            
               2006. december 20-án a NattoPharma vállalat kérelmet nyújtott be Írország illetékes hatóságaihoz a Bacillus subtilis natto által termelt K2-vitamin (menakinon) különleges táplálkozási célokra szánt élelmiszerekben, valamint a vitaminok és ásványi anyagok hozzáadásával készült élelmiszerekben felhasználandó új élelmiszer-összetevőként való forgalomba hozatala céljából.
            
         
               (2)
            
            
               2007. január 22-én Írország illetékes élelmiszer-értékelő testülete kiadta előzetes értékelő jelentését. A jelentés arra a következtetésre jutott, hogy további értékelésre van szükség.
            
         
               (3)
            
            
               A Bizottság 2007. február 27-én valamennyi tagállamot tájékoztatta a kérelemről. Az Európai Élelmiszerbiztonsági Hatóság (EFSA) 2007. március 8-án felkérést kapott az értékelés elvégzésére.
            
         
               (4)
            
            
               2008. október 2-án a Bizottság kérésére az EFSA diétás termékekkel, táplálkozással és allergiákkal foglalkozó tudományos testülete véleményt fogadott el a K2-vitamin biztonságosságáról. Véleményében az EFSA arra a következtetésre jutott, hogy a Bacillus subtilis nattoból kivont menakinon biztonságos K-vitamin-forrás.
            
         
               (5)
            
            
               A K2-vitamint a különleges táplálkozási célokra szánt élelmiszerekre vonatkozó tagállami jogszabályok közelítéséről szóló, 1989. május 3-i 89/398/EGK tanácsi irányelvvel (2), a különleges táplálkozási célokra szánt élelmiszerekhez adható tápértéknövelő anyagokról szóló, 2001. február 15-i 2001/15/EK bizottsági irányelvvel (3), és/vagy a vitaminok, ásványi anyagok és bizonyos egyéb anyagok élelmiszerekhez történő hozzáadásáról szóló, 2006. december 20-i 1925/2006/EK európai parlamenti és tanácsi rendelettel (4) összhangban kell felhasználni. A tudományos értékelés alapján megállapításra került, hogy a menakinon megfelel a 258/97/EK rendelet 3. cikkének (1) bekezdésében meghatározott követelményeknek.
            
         
               (6)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A mellékletben meghatározott K2-vitamin (menakinon) – mint K-vitamin forrás – forgalomba hozható a Közösségben a 2001/15/EK irányelvvel, és/vagy az 1925/2006/EK rendelettel összhangban felhasználandó új élelmiszer-összetevőként.
   2. cikk
   Az e határozattal engedélyezett új élelmiszer-összetevő megjelölése az azt tartalmazó élelmiszer címkéjén: „Menakinon” vagy „K-vitamin”.
   3. cikk
   E határozat címzettje: NattoParma, Dammensveien 40, P.O.Box 2896 Solli, N-0230 Oslo, Norvégia.
   
      Kelt Brüsszelben, 2009. április 22-én.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL L 43., 1997.2.14., 1. o.
   
      (2)  HL L 186., 1989.6.30., 27. o.
   
      (3)  HL L 52., 2001.2.22., 19. o.
   
      (4)  HL L 404., 2006.12.30., 26. o.
   
      MELLÉKLET
      
         A K2-vitaminra (menakinon) vonatkozó előírások
      
      LEÍRÁS
      K2-vitamin (2-metil-3-all-transz-poliprenil-1,4-naftokinonok), vagy menakinon sorozatok: a prenilált naftokinon-származékok egy csoportja. Az izoprén-szermaradványok számát – ebben az esetben 1 izoprén-egység 5 szénatomból áll – használják a menakinon homológok jellemzésére. Olajos szuszpenzióban jelenik meg, mely elsősorban MK-7-et és kisebb mértékben MK-6-ot tartalmaz.
      SZERKEZETI KÉPLET
      
         
      K-vitamin (menakinon) sorozatok a következőkkel: menakinon-7 (MK-7)(n = 6), azaz C46H64O2; menakinon-6 (MK-6)(n = 5), azaz C41H56O2; és menakinon-4 (MK-4)(n = 3), azaz C31H40O2.